Polemica a pornit de la evaluarea negativă de către comisia de specialitate a Ministerului Culturii în iunie-iulie 2017 a prestației lui Călin Stegerean, ultimul director general al MNAR (numit în funcție în 2016), urmată de protestul său, de o anumită susținere de care s-a bucurat acest protest, de reacția perfect îndreptățită și argumentată a specialiștilor din muzeu, și de alte reacții.1 Premisa a fost aceea că MNAR este un muzeu mort, în care nu se întîmplă nimic, și că pierzînd un director în fine „providențial“, va pierde ocazia de a fi resuscitat și de a se face cunoscut în țară și în lume.